Fermerlarning bo‘shagan yerlarini aholi ijaraga olishi mumkin. SSP bunga qarshi

Vazirlar Mahkamasining “Agrosanoat klasterlari va fermer xo‘jaliklari ixtiyoridagi g‘alladan (paxtadan) bo‘shagan yer maydonlarini aholiga ijaraga berish tartibi to‘g‘risida nizomni tasdiqlash haqida”gi Qarori  loyihasi e'lon qilindi.
Savdo-sanoat palatasi loyiha yuzasidan jamoatchilik ekspertizasini o‘tkazdi va loyihaga qarshi pozitsiya bildirdi.
Qarorda quyidagilar nazarda tutilmoqda:
Loyiha yuzasidan jamoatchilik ekspertizasini o‘tkazgan SSP loyiha Yer kodeksi moddalariga zidligini bildirdi. Xususan, xulosaga ko‘ra:
Birinchidan, Yer kodeksiga muvofiq, qishloq xo‘jaligiga mo‘ljallangan yer uchastkasini yoki uning bir qismini qonunchilikda belgilangan tartibda ikkilamchi ijaraga berish yer egasi, yerdan foydalanuvchi, ijarachi va yer uchastkasi mulkdorining huquqlari hisoblanadi;
Ikkinchidan, qishloq xo‘jaligiga mo‘ljallangan yer uchastkasi bir yilgacha bo‘lgan muddatga ikkilamchi ijaraga berilishi mumkin. Loyihada esa, bu muddat 10 yil qilib belgilangan;
Uchinchidan, kelishuv tomonlarning roziligi bilan amalga oshirilishi lozim, ijaraga berish shartlari va muddatlari ham tomonlar roziligi hamda shartnoma shartlari bilan mustahkamlanishi kerak;
To‘rtinchidan, loyiha ilovasi 5-bobida agrosanoat klasterlari va hududdagi eksportyor korxonalar rahbarlariga ortiqcha bo‘lgan majburiyatlarni yuklash belgilangan.
Shulardan kelib chiqib, SSP loyihani bu tahrirda qabul qilish maqsadga muvofiq emasligini ta'kidlagan.